AI บวก 5% ลุ้นทะลุแนวต้าน 2.40 บ. แนวโน้มกำไร Q4 โตรับรายได้ลูกถ้วยไฟฟ้า
AI บวก 5% ลุ้นทะลุแนวต้าน 2.40 บ. แนวโน้มกำไร Q4 โตรับรายได้ลูกถ้วยไฟฟ้า
AI บวก 5% ลุ้นทะลุแนวต้าน 2.40 บ. แนวโน้มกำไร Q4 โตรับรายได้ลูกถ้วยไฟฟ้า
29 ม.ค. 2564

ผู้สื่อข่าวรายงานว่า ราคาหุ้นบริษัท เอเชียน อินซูเลเตอร์ จำกัด (มหาชน) หรือ AI ล่าสุด ณ เวลา 10.33 น. อยู่ที่ระดับ 2.34 บาท ปรับตัวขึ้น 0.12 บาท หรือ 5.41% สูงสุดที่ระดับ 2.34 บาท ต่ำสุดที่ระดับ 2.26 บาท ด้วยมูลค่าการซื้อขาย 40.30 ล้านบาท
ขณะเดียวกันราคาหุ้น บริษัท เอไอ เอนเนอร์จี จำกัด (มหาชน) หรือ AIE อยู่ที่ระดับ 0.96 บาท ปรับตัวขึ้น 0.03 บาท หรือ 3.23% สูงสุดที่ระดับ 0.97 บาท ต่ำสุดที่ระดับ 0.94 บาท ด้วยมูลค่าการซื้อขาย 14.79 ล้านบาท
โดย บล.เคจีไอ ระบุในบทวิเคราะห์ ให้ราคาเป้าพื้นฐาน AI ที่ 2.58 บาท ประเมินแนวรับ 2.2 บาท / แนวต้าน 2.4 – 2.5 บาท (Stop loss 2.14 บาท)
ทั้งนี้จากการ Conference call กับผู้บริหาร  การรับรู้รายได้ ส่งมอบลูกถ้วยไฟฟ้าในไตรมาส 4/2563 มากกว่าไตรมาส 3/2563 ขณะที่อัตรากำไรยังทรงตัวสูง สำหรับธุรกิจไบโอดีเซล AIE คาดโตเด่นทั้งจากช่วงเดียวกันเมื่อปีก่อน และจากไตรมาสก่อน และลุ้นกำไรดีสุดในรอบปี จากปริมาณการส่งมอบน้ำมันไบโอดีเซลที่มากขึ้น (ขยายกำลังการผลิตในเดือน พ.ย.) และราคาน้ำมันปาล์มดิบที่ปรับขึ้นสูง
โดยประเมิน Dividend yield +5% ขณะที่มองว่า กำไรปี 2563 ของ AIE ลุ้นดีกว่าที่คาดไว้ปัจจุบันที่ 346 ล้านบาท (Turnaround จากที่ขาดทุน -156 ล้านบาท ในปี 2562) นักลงทุนอาจพิจารณาเก็งกำไร AIE แนวรับ 0.90 บาท / แนวต้าน 0.95 – 1.0 บาท (Stop loss 0.85 บาท)